הוועדה המיוחדת לפניות הציבור, כנסת 19, פרוטוקול מספר 68, 2014-06-17 09:30

עדי קול: בוקר טוב, אני שמחה לפתוח את הישיבה של הועדה המיוחדת לפניות ציבור.

עדי קול: אנחנו בהרכב חסר, אני מקווה שיצטרפו אלינו לאט לאט עוד משתתפים.

עדי קול: בפתיחת דבריי אני אציג את הועדה, לא כל המשתתפים מכירים את הועדה הזאת.

עדי קול: אני תמיד אומרת שזו ועדה קטנה ונשכנית, יש לה את כל הסמכויות של ועדה אחרת בכנסת.

עדי קול: היא פחות מוכרת כי היא מתכנסת פחות בעניינים בומבסטיים ויותר בענייני פניות ציבור.

עדי קול: לוועדה פונים אזרחים, קבוצות, ארגונים וגופים ואנחנו דנים בנושאים שעולים מתוך הפניות.

עדי קול: אנחנו מתכנסים היום בעקבות פנייה שהגיעה לוועדה לגבי אתר פסולת בסגולה שנמצא תחת עיריית פתח תקווה.

עדי קול: מהפניות שהגיעו משכונת אם המושבות פתח תקווה עולה שהם סובלים בתקופה האחרונה מריח חריף מאוד שעולה מהאתר.

עדי קול: אני מבינה שמדובר בתהליך שכבר עלה, הוזכר ואפילו הוזכר בתקשורת ומשום מה אנחנו לא מצליחים להגיע לפתרון.

עדי קול: הזמנו לכאן את כל הגורמים כדי להגיע לאחד כזה.

עדי קול: נציגי הפונים הגיעו ולכן אבקש שתציגו את פנייתכם.

עדי קול: בדרך כלל אנחנו פותחים את דיוני הועדה לפניות הציבור כשהפונים הם המובילים ומתחילים.

עדי קול: בבקשה.

<ליאור חדד: אני מוועד התושבים של שכונת אם המושבות.

<ליאור חדד: אם המושבות היא שכונה גדולה מאוד, מפותחת מאוד בצפון פתח תקווה.

<ליאור חדד: היא מחולקת היום לשתי שכונות.

<ליאור חדד: הרמה המוניציפאלית, העירייה, חילקה אותה לחדשה ולותיקה, שתיהן יושבות בסמוך לאתר הפסולת של סגולה.

<ליאור חדד: במיוחד בקיץ אנחנו סובלים מריחות עזים מאוד שיוצאים מהאתר.

<ליאור חדד: האתר הזה, היסטורית קיים עוד מהימים הראשונים של פתח תקווה, כך למדתי.

<ליאור חדד: הוא הפך להיות הר מאוד גדול.

<ליאור חדד: נכון להיום הוא לא מתוחזק ברמה, זבל לא נכנס פנימה, אבל השנים יצרו מצב שהזבל גורם לשריפות ספונטניות, כלומר שבמהלך הלילות אנחנו רואים פתאום את ההר בוער - - -

עדי קול: אני מניחה שזה מאוד יפה לנוף.

<ליאור חדד: הסירחון זועק לשמיים.

<ליאור חדד: אנחנו רחוקים מאתר הפסולת בערך כ-4-5 ק"מ, בקו אווירי אולי פחות.

<ליאור חדד: הריחות, פשוט אי אפשר לצאת למרפסת, מרגישים צריבות בעיניים.

<ליאור חדד: יש תחלואה מאוד גדולה של ילדים שחולים באסטמה.

<ליאור חדד: בכל מקרה הדבר המוזר הזה הוא יותר בתקופת הקיץ, כך מדווחים התושבים.

<ליאור חדד: הילד שלי סובל מאסטמה ואני יודע שבחורף הוא הרבה יותר רגיש מהקיץ.

<ליאור חדד: גם בקיץ אנחנו שומעים על אותו סטאטוס קוו של בעיות.

<ליאור חדד: פנינו כמה פעמים לעיריית פתח תקווה.

<ליאור חדד: ראש העיר התחלף, ראש העיר היוצא וראש העיר הנכנס הבטיחו שהנושא יטופל - - -

עדי קול: מה נעשה?

<ליאור חדד: כלום.

<לירון פדר: נעשה.

<לירון פדר: זה לא נכון.

<לירון פדר: המקום עצמו הוא בכלל לא של עיריית פתח תקווה.

<לירון פדר: המקום שייך לרשות מקרקעי ישראל.

<לירון פדר: כדי להיכנס למקום ובכלל לטפל עיריית פתח תקווה צריכה אישור מהרשות.

<לירון פדר: זה כמו שאצלי בבית יהיה איזה מטרד ועיריית תבוא ותיכנס אלי הביתה כדי לסלק אותו.

<לירון פדר: אם יש כאן נציגים של רשות מקרקעי ישראל, יבוא ויקומו, יבואו ויגידו מה צריך לעשות כדי לקבל רשות קבועה, או שהם יטפלו בנושא.

<לירון פדר: באתר היה סיור של המשרד להגנת הסביבה ויש פרוטוקול מאוד ברור מה צריך לעשות במקום על מנת לטפל בו מקצועית.

<לירון פדר: יש את הדרישה ואין שום דבר שזז, לא ימינה ולא שמאלה, מהצד של רשות מקרקעי ישראל.

<לירון פדר: עד כמה שהבנתי משיחות שעשינו כדי ליישם את הנקודה שדיברת עליה צריך כ-20 מיליון שקל, זו העלות לצורך הבאת האתר לדרישת המשרד לאיכות הסביבה.

<לירון פדר: כאן יש איזה ויכוח בין רשות מקרקעי ישראל לבין עיריית פתח תקווה על מי יישא בעלות הזאת.

<לירון פדר: זה דומה לאדם פרטי שעושה אצלו בעיה בבית, אי אפשר לדרוש מעיריית פתח תקווה לבוא להיכנס אליו הביתה - - -

עדי קול: רגע, לפני שאתה פוסק מי אחראי יש כאן את הגורמים.

עדי קול: אני חושבת שאם הסוגיה הייתה כל כך פשוטה והיה ברור מי אחראי, אולי הדברים היו נפתרים קודם.

<לירון פדר: זו הנקודה שאנחנו צריכים לדון בה היום ולקבל החלטות.

עדי קול: אני חייבת להגיד, אחת הסיבות שכינסתי את הדיון היום, לידיעת

עדי קול: כם, היום זה יום איכות הסביבה בכנסת והוועדות בכנסת מציינות את הנושאים האלה בכל אחד מהדיונים, אני חושבת שאחד הדברים שאנחנו רואים כאן בוועדה באופן חוזר ונשנה, הוא שהבעיות לא נפתרות כשיש מספר גורמים שאחראים עליהן.

עדי קול: כשיש איזה תפר לא ברור כמו למשל, מי נושא באחריות הדברים נופלים בין הכיסאות.

עדי קול: לכן היה חשוב לי לזמן את שלושת הגורמים ולהבין.

עדי קול: אני פונה ראשית למשרד להגנת הסביבה לשמוע את עמדתכם בתור הרגולטור.

עדי קול: בבקשה.

<זהר שקלים: כינסנו אתמול ישיבה - - -

עדי קול: קודם כל אנחנו שמחים שכינסתם את הישיבה אתמול.

<זהר שקלים: האמת שהיא כונסה עוד לפני שידענו על ישיבת הכנסת, זה חלק מטיפול שוטף.

<זהר שקלים: גם אנחנו רצינו לברר את המצב העובדתי, את המצב המשפטי, איך אפשר לקרב בין הצדדים.

<זהר שקלים: לדעתי, מאוד ברור שהמחותנים הראשים של הנושא זה רמ"י (רשות מקרקעי ישראל) ועיריית פתח תקווה.

<זהר שקלים: על פי הישיבה מאתמול שניהם אכפתיים למצב, שניהם מעוניינים לפעול.

<זהר שקלים: אני מציע שקודם ניתן להם את רשות הדיבור ואנחנו נוסיף את מה שאפשר.

עדי קול: נבקש את עמדתכם המשפטית, של מי האחריות.

<זהר שקלים: ככלל, מפעיל או מחזיק אתר פסולת בין אם הוא פועל בהווה ובין אם פעל בעבר, אותו מחזיק אחראי לשיקום האתר, אחראי למפגעים שנגרמו או נגרמים מהאתר- זה באופן כללי.

עדי קול: והמחזיק במקרה הזה?

<זהר שקלים: את זה אנחנו לא יודעים.

<זהר שקלים: אין לנו את המידע הזה.

עדי קול: אין מידע על מי מחזיק את האתר?

<זהר שקלים: כן.

<זהר שקלים: אני לא יודעת משפטית, אני יודעת על פי אמירות בעל פה ואני לא - - -

עדי קול: ועל פי האמירות בעל פה שאת מכירה, מי מחזיק?

<זהר שקלים: תכף המחותנים - - -

עדי קול: אני שואלת, יש עמדה שאומרת מי כרגע המחזיק?

עדי קול: למיטב ידיעתך.

<זהר שקלים: ורד פנתה אלי ביום חמישי.

<זהר שקלים: הבטחתי שאני אעשה את הבירור המשפטי והעובדתי המקסימאלי שניתן, אבל פרק הזמן קצר ואני רוצה לומר דברים אחראים - - -

עדי קול: מאחר שאמרת לי שהפגישה נקבעה ב-16 שלא בגללנו אלא בגלל שאתם מטפלים בזה מזה זמן, אז לא יכול להיות שלא התייחסת לזה משפטית ושלא שאלת מיהו הגורם האחראי.

עדי קול: זאת אומרת, שלא בגללי בדקת את הגורם האחראי, נכון?

עדי קול: אם הייתם לא עושים את זה בגללי כנראה הישיבה לא הייתה קשורה אלי.

עדי קול: אני מבקשת לדעת מי מבינכם הוא הגורם האחראי כשאתם צריכים לאכוף את החוק.

<זהר שקלים: אני לא מנסה להתחמק, באמת שלא.

<זהר שקלים: אבל אני כן רוצה לומר דברים אחראים.

<זהר שקלים: הנושא עלה אלי בפעם הראשונה ביום חמישי באמצעות ורד.

<זהר שקלים: הבטחתי שאני - - -

עדי קול: אז נקבעה לכם פגישה, אבל לא בדקת לפני את העמדה המשפטית?

<זהר שקלים: הפגישה נקבעה כדי לראות איך אפשר לקרב בין הצדדים ואיך אפשר לקדם - - -

עדי קול: השאלה שלי, אתם מכירים את הפנייה הזאת לאורך זמן, אתם הרגולטור ויש לכם מגוון חוקים שאני לא צריכה למנות אותם.

עדי קול: אני מניחה שהם מחייבים אתכם לטפל במטרדים האלה.

עדי קול: מה עשיתם עד עכשיו?

עדי קול: אחת, לא הבנתם מי הגורם האחראי, שתיים, לא הגעתם לפתרון.

עדי קול: אז מה עשיתם?

<עינת ברונשטיין: אני ממלא מקום של ראש אגף לטיפול לפסולת במשרד להגנת הסביבה.

<עינת ברונשטיין: הנושא של אחריות לאתר פסולת הוא לא משהו שהוא ברור ובמיוחד כשהאתר נסגר לפני הרבה הרבה שנים.

<עינת ברונשטיין: זה אתר שנסגר בשנת 1985.

<עינת ברונשטיין: הוא היה פעיל הרבה שנים לפני כן, מסוף שנות ה-70.

<עינת ברונשטיין: לברר את האחריות זה יכול להיות עניין של כמה גורמים וזה לא משהו שהוא מאוד פשוט.

<עינת ברונשטיין: זה - - -

עדי קול: ממתי אתם מכירים את הפניות של תושבי "אם המושבות"?

<עינת ברונשטיין: בערך באוקטובר פנינו ישירות לעיריית פתח תקווה ולרמ"י, אנחנו יודעים שרמ"י הם בעלי הקרקע, אנחנו יודעים שהאתר נמצא בתחום פתח תקווה ולכן פנינו לשם.

<עינת ברונשטיין: מבחינתנו נעשו כבר העברות של הנחיות מקצועיות איך לטפל במפגעים המידיים שיש - - -

עדי קול: אלו כלים יש לכם בהנחה שהדברים לא מטופלים?

<זהר שקלים: אפשר להעמיד לדין, לפעמים אפשר להטיל עיצום כספי, יש תהליכי אכיפה שונים.

<זהר שקלים: אנחנו לא מחפשים אכיפה כאופציה ראשונית, אנחנו מחפשים הסדרה כאופציה ראשונית.

עדי קול: אנחנו מדברים על אוקטובר, היום אנחנו ביוני.

<זהר שקלים: אני באמת חושבת שהמשרד להגנת הסביבה הוא לא על ה- - -

עדי קול: את חושבת שהוא לא על המוקד אני מניחה.

עדי קול: את מייצגת אותו ולכן הוא לא על המוקד.

עדי קול: יש כאן שני גופים שתפקידם לפתור את זה ויש רגולטור שאמור לדאוג שהם יעשו את זה.

<זהר שקלים: זה בדיוק מה שאנחנו עושים.

עדי קול: אבל בינתיים לא קרה כלום.

עדי קול: לא רק שלא קרה כלום, את לא יכולה להגיד לי כרגולטור מי אחראי.

עדי קול: מאחר ואני מכירה משולש, משולש אומר בדרך כלל, הם אשמים, והם יגידו שהם אשמים ואתם תגידו שאתם לא יודעים מי, ולכן אנחנו נישאר באותו מצב שהתחלנו.

עדי קול: לכן אני מתחילה אתכם.

<זהר שקלים: בואי נשים את הדברים בפרופורציה.

<זהר שקלים: אני חושבת שצריך לכוון את האנרגיות נכון כדי - - -

עדי קול: יש מלא אנרגיות, אל תדאגי, אני לא מבזבזת עליך.

<זהר שקלים: כדי להשיג את התוצאות הנכונות שגם אנחנו מעוניינים שהם יקרו - - -

עדי קול: השורה התחתונה של הישיבה.

עדי קול: אני אתן לך לענות בקצב שלי.

עדי קול: השורה התחתונה של הישיבה מאתמול, מה הייתה?

<זהר שקלים: מאז שנודע על זה המשרד להגנת הסביבה קיים סיורי פיקוח, הוציא דרישות מקצועיות, כינס את הצדדים מסביב לשולחן.

<זהר שקלים: מי שצריך לפעול הם הצדדים שאחראים.

<זהר שקלים: אנחנו לא יכולים לפעול.

עדי קול: אבל אתם יכולים לגרום.

עדי קול: יש לכם - - -

<זהר שקלים: סיכום הישיבה מאתמול, אני רוצה להשיב, אבל תשובות חלקיות יחטאו לנושא.

<זהר שקלים: אז תני באמת להשיב כדי שיהיה לכם את כל המידע.

<זהר שקלים: זה מה שעשינו כרגולטור, זה מה שאנחנו יכולים לעשות כרגולטור - - -

עדי קול: לא.

עדי קול: הרגע אמרת שאתם יכולים לעשות עיצומים כספיים ותביעות.

<זהר שקלים: השלב הבא זה להגיש כתבי אישום.

<זהר שקלים: זה בסדר, זה תמיד אפשרי, אבל אנחנו רוצים קודם להסדיר.

עדי קול: אחת, נגד מי תגישי כתב אישום?

עדי קול: קודם כל את לא יודעת מי האחראי - - -

<זהר שקלים: אני לא יודעת כי עדיין לא נערכה חקירה פלילית.

עדי קול: אני מבינה את התהליך, את עוד לא רוצה להגיע אליו.

עדי קול: מה יש עוד לעשות?

<זהר שקלים: אני רוצה להסביר לך.

<זהר שקלים: אמרה עינת בצורה מאוד ברורה, זה אתר שנסגר לפני הרבה שנים.

<זהר שקלים: המידע לא מצוי בידינו.

<זהר שקלים: המשרד להגנת הסביבה לא מחזיק נסכי מקרקעין של השטח.

<זהר שקלים: מי החזיק אותו או מי לא החזיק אותו – זה עניין שמצוי בידיעת רשות מקרקעי ישראל בעלת השטח.

<זהר שקלים: כדי להגיע לנתונים אנחנו צריכים לקיים חקירה פלילית.

<זהר שקלים: כדי לקיים חקירה פלילית צריך לעבור תהליך מסוים, זה לא משהו שקורה מיום חמישי להיום.

עדי קול: סליחה, עורכת הדין זהר שקלים, קודם כל - - -

<זהר שקלים: הגשתי לכם חוות דעת.

עדי קול: לא ביקשתי שתנפיקי חוות דעת.

עדי קול: הרגע אמרת לי, דרך אגב, מעט אני מפקפקת באמינות של הפגישה שנקבעה אתמול.

עדי קול: מאוקטובר הנושא הזה התחיל, לא ביום חמישי.

עדי קול: אני שואלת איך מאוקטובר עד עכשיו עוד לא עברתם לעשות צעדים יותר מתקדמים מאשר רק הצעדים האלה, לברר מי האחראי.

עדי קול: את אומרת לי 'יש לנו חקירה פלילית שעדיין לא התקיימה'.

עדי קול: לא מיום חמישי היית צריכה לדון בזה, מאוקטובר.

עדי קול: באוקטובר התכנסתם, עשיתם סיור, קבעתם דברים ודברים לא קורים.

עדי קול: השאלה שלי - - -

<זהר שקלים: אני חושבת שיש פה פשוט חוסר הבנה של תהליכי עבודה.

עדי קול: יכול להיות שזה חוסר הבנה ויכול להיות שבסופו של דבר, אני התפקיד שלי, אני מזכירה לכולם כאן, תפקיד חבר הכנסת הוא לפקח על עבודת הממשלה.

עדי קול: במקרה הספציפי הזה, לוודא שאתם משתמשים בסמכויות שלכם ואוכפים אותן כדי להגן על האזרחים.

עדי קול: כרגע זה לא קרה.

עדי קול: אני שואלת את עצמי מה אני צריכה לעשות כדי שזה יקרה.

עדי קול: לפני שאני עוברת אליהם, מה צריך לעשות כדי שאתם תעברו לצעד הבא שהוא חקירה פלילית?

<עינת ברונשטיין: קודם כל בעקבות ההתערבות שלנו באוקטובר כן נעשו דברים על ידי העירייה.

<עינת ברונשטיין: כן נעשו מידית - - -

עדי קול: צעדים שלא מספיקים, אני מיד אתן להם להגיד את זה.

עדי קול: הצעדים לא מספיקים כי זה לא פתר את בעיית הריח והשריפות.

<עינת ברונשטיין: פינוי אתר פסולת זה תהליך ארוך.

עדי קול: אני מבינה ואני עדיין שואלת, מלבד להגדיר מה צריך לעשות, כרגע לא עשיתם שום דבר.

עדי קול: לא עשיתם שום דבר מבחינתי.

<זהר שקלים: תפקיד הרגולטור להוציא דרישות מקצועיות ולנסות להגיע להסדרה - - -

עדי קול: תסלחי לי, קודם כל רשות דיבור אני נותנת כאן.

עדי קול: שנית, תפקיד הרגולטור הוא להשתמש בשיניים שיש לו.

עדי קול: בשיניים שיש לו כרגע אתם לא מתכוונים להשתמש ולא הצלחתי להבין למה.

עדי קול: אני אחזור אליך.

עדי קול: בבקשה עיריית פתח תקווה.

<אהוד שטיין: אני מנהל אגף איכות סביבה בעיריית פתח תקווה.

<אהוד שטיין: האתר הוקם בסוף שנות ה-70 על ידי גורם פרטי שחכר שטח, בשעתו ממינהל מקרקעי ישראל.

<אהוד שטיין: הוא נסגר בעקבות תביעה משפטית של עיריית פתח תקווה בשנות ה-80 על ניהול עסק ללא רישיון, הוא נסגר בשנת 1988 ומאז הוא סגור ולא מוטמנת בו פסולת לחלוטין.

<אהוד שטיין: עד שנת 2012 האתר היה רגוע, שקט כמו גבעה תמימה.

<אהוד שטיין: בשנת 2012 נכנס עבריין עם טרקטור לאתר של המינהל, אני בכוונה מדגיש 'של המינהל' כי זה שטח שהוא לא של עיריית פתח תקווה.

<אהוד שטיין: הוא בתחום פתח תקווה, הוא לא של עיריית פתח תקווה.

<אהוד שטיין: לעיריית פתח תקווה יש אתר פסולת ישן שהיא דואגת לו בפני עצמה.

<אהוד שטיין: העבריין התחיל לחפש גרוטאות, התחיל לחפש ברזלים.

<אהוד שטיין: החיפוש הזה שינה מבחינה פיסית לחלוטין פני האתר וחשף שכבות של פסולת שקודם היו מכוסות במטר אדמה.

<אהוד שטיין: בספטמבר 2013 פרצה שריפת קוצים בסביבה שגרמה לדלקה באתר ומאותו רגע תושבי "אם המושבות" כל ערב במשך ימים רבים סבלו מריח חריף של עשן מהאתר.

<אהוד שטיין: ברגע שראינו שמתחילה שריפה, אנחנו, עיריית פתח תקווה עשינו מיד שתי פעולות.

<אהוד שטיין: פנינו לרמ"י ואמרנו להם 'חבר'ה האתר שלכם, טפלו בו', אבל באותו משפט שאמרנו הבנו שזה רחוק מהלב.

<אהוד שטיין: למי שזה באמת מפריע זה לתושבי פתח תקווה שאנחנו צריכים לתת להם את השירות הטוב ביותר.

<אהוד שטיין: ביקשנו רשות מרמ"י שאנחנו ננסה לכבות את האתר כפעולה ראשונה.

<אהוד שטיין: על חשבוננו הכנסנו עשרות משאיות אדמה, העמדנו שופל על האתר והתחלנו בפעולות כיבוי.

<אהוד שטיין: הבעיה היא שהמורדות של האתר מאוד תלולות כך כשאתה שופך אדמה ובמורד יש נר עשן, לכסות אותו מאוד קשה.

<אהוד שטיין: היה צמצום, היו רגעים ואפילו לילות שהיה רגוע ולאחר כמה לילות זה התפרץ שוב כי היה חם למטה.

<אהוד שטיין: מה שהרגיע את האתר, כרגע אין מהאתר כלום, אין כרגע עשן מהאתר.

<אהוד שטיין: החורף בעצם גרם לכיבוי של האתר, כמות הגשם הגדולה שירדה בדצמבר.

<אהוד שטיין: ביום העצמאות הייתה שוב שריפת קוצים בגלל החבר'ה שמחפשים מקומות לעשות מדורות וכדומה.

<אהוד שטיין: שם הייתה שליטה יחסית מהירה, ובעקבות אותה שריפה וקושי של כבאיות להיכנס לאתר, מכאן שלמה תמשיך אתה.

עדי קול: שנייה.

עדי קול: אתם מתארים לי את האירועים.

עדי קול: האתר לא נמצא כרגע במרחב שמיש למגורים ליד?

עדי קול: אני אגיד את זה אחרת, האם יש לכם איזה ויכוח שצריך לטפל במצב שהאתר הנמצא היום?

<אהוד שטיין: כן.

<אהוד שטיין: יש לנו ויכוח עם רמ"י.

<אהוד שטיין: והוא התחיל לפני כחצי שנה כשאנחנו באחת הפעולות הראשונות יזמנו ישיבת עבודה שבה השתתף גם המשרד להגנת הסביבה ה, זה היה חודש אחרי שפרצה השריפה וראינו שהוא לא נמוגה מאליה.

<אהוד שטיין: היה ברור שרמ"י היה צריך לקחת כאן אחריות כי האתר שלו.

<אהוד שטיין: זומנה ישיבה - - -

עדי קול: יש לפני מסמך של עיריית פתח תקווה מלשכת מנכ"ל, הוא מדבר על נוהל של מינהל שפע מתאריך 11.813 כתוב: "נושא, תחנת המעבר סגולה, מפעל לשינוע ומחזור פסולת - - -

<אהוד שטיין: לא קשור.

עדי קול: "בעלות על המפעל היא של עיריית פתח תקווה" – לא קשור אליכם.

<אהוד שטיין: זה תחנת מעבר, זה לא קשור לאתר.

עדי קול: זה לא קשור לאתר?

<אהוד שטיין: זה שני דברים שונים לחלוטין.

עדי קול: רק רציתי להבין.

עדי קול: זה נמצא באותו שטח.

<אהוד שטיין: זה גם לא אותו שטח, זה במרחק של 300 מטר משם.

<אהוד שטיין: זה משהו אחר לחלוטין.

<אהוד שטיין: זו תחנה פעילה שקולטת את כל הפסולת העירונית ומשנעת אותה לאתרים אחרים.

<אהוד שטיין: קוימה ישיבה של המשולש, רמ"י, עיריית פתח תקווה והמשרד להגנת הסביבה.

<אהוד שטיין: בישיבה נכח מנכ"ל העירייה לשעבר.

<אהוד שטיין: המשרד להגנת הסביבה דרש מקצועית שיוכן סקר בעירות.

<אהוד שטיין: כלומר, להכניס חברה פרטית, מקצועית שתקדח, תאתר ותיתן דוח עם תכנית פעולה.

<אהוד שטיין: הדוח יראה איפה יש עדיין בעירות פנימיות בתוך האתר, דברים שאתה לא רואה מבחוץ.

<אהוד שטיין: אותו דוח יציג לשני הצדדים מה לעשות.

<אהוד שטיין: היה לנו ויכוח מי צריך לעשות את הסקר.

<אהוד שטיין: רמ"י אמר: 'אנחנו מוכנים 50%, 50%'.

<אהוד שטיין: אנחנו אמרנו שנהייה אולי מוכנים ל- 50%, 50% בתנאי שרמ"י לא יחיל עלינו אחר כך את השיקום כי לשיקום יש משמעויות של מיליוני שקלים וזה לא צריך לבוא מהארנונה העירונית, בתפיסה העירונית כי האתר לא שלנו.

<אהוד שטיין: לנו יש את האתר שלנו, אותו יעלה לנו לשקם ב- 30 מיליון שקל.

עדי קול: האשפה שנמצאת שם, מאיפה היא הגיעה?

<אהוד שטיין: האשפה ברובה הגיעה מתחום פתח תקווה, לא מעיריית פתח תקווה, ממפעלי תעשייה מתחום פתח תקווה.

עדי קול: מתחום שיפוט פתח תקווה.

<אהוד שטיין: רובה, לא כולה.

עדי קול: והשריפות האלה הם תוצר של האשפה שנמצאת שם.

עדי קול: נכון?

<אהוד שטיין: השריפות האלה הן תוצאה מקיומה של הפסולת, בהחלט.

עדי קול: ומדובר בשריד היסטורי מהתקופה שאתם החזקתם בבעלות האתר.

<אהוד שטיין: לא.

<אהוד שטיין: אמרתי מההתחלה שהאתר נוהל על ידי גורם פרטי, לנו היה - - -

עדי קול: שעבד מטעמכם.

עדי קול: קבלן שעבד מטעמכם.

<אהוד שטיין: לא.

<אהוד שטיין: הוא פרטי.

<אהוד שטיין: היה לו חוזה עם עיריית פתח תקווה.

עדי קול: מי שילם לו?

<אהוד שטיין: קבלנים פרטיים.

<שלמה בנימין: אלה שהטמינו.

<אהוד שטיין: מהתעשייה.

<אהוד שטיין: תעשיינים.

<אהוד שטיין: סיכמו אתמול.

<אהוד שטיין: בעקבות המחלוקת זימן מנהל המחוז ישיבה אצלו.

<אהוד שטיין: כשהוא ראה שהמחלוקת לא באה אל קיצה וזה מצב לא קביל.

<אהוד שטיין: הוא זימן ישיבה עם רמ"י ואיתנו ומהישיבה יוצא - - <קריאה:> ישיבה - - -

עדי קול: רגע, רגע.

עדי קול: נתתי לך רשות דיבור?

עדי קול: יש פה פרוטוקול, הוא מקשיב, הוא לא שומע את האנשים שמתפרצים באמצע.

עדי קול: אני עוצרת ונותנת לאנשים לדבר רק עם רשות דיבור.

עדי קול: לכן, אם את רוצה לדבר תרימי את היד ואתן לך רשות דיבור, בדיוק כמו שעצרתי אותו.

<אהוד שטיין: בעקבות כך שסקר הבעירות לא התקדם, למרות שאנחנו קידמנו את הטיפול הקוסמטי באתר, סקר הבעירות לא התקדם, זימן מנהל המחוז ישיבה שהתקיימה אתמול.

<אהוד שטיין: הישיבה זומנה לפני כחודש בערך, בישיבה כל צד העלה את טענותיו.

<אהוד שטיין: הייתה פתיחות מצד רמ"י ואני חושב שהייתה פתיחות גם מצד עיריית פתח תקווה.

<אהוד שטיין: אנחנו סיכמנו את הישיבה מול המשרד להגנת הסביבה.

<אהוד שטיין: אמרנו שאנחנו נביא להנהלת העירייה, למנכ"ל העירייה את המתווה המוצע, קרי, אנחנו נשתתף ב- 50% במימון סקר הבעירות בסדר גודל של 100 אלף שקל, זה לא מעט כסף.

<אהוד שטיין: יש שם תנאי שזה לא מעיד על האחריות שלנו בשיקום האתר מבחינת האחוזים.

<אהוד שטיין: כשנגיע לשיקום האתר נעסוק בו.

<אהוד שטיין: בעקבות הפגישה של אתמול אנחנו נביא למנכ"ל העירייה את ההמלצה שלנו, שלמה בנימין - - -

עדי קול: מתי?

<אהוד שטיין: היום.

<אהוד שטיין: היום נביא למנכ"ל את ההמלצה שלנו - - -

עדי קול: למה לא באתם אלינו עם התשובה היום?

עדי קול: אני שוב אומרת, אנחנו מחכים, התהליך הזה התחיל באוקטובר, הסקר לא יפתור את הבעיה.

עדי קול: אני לא יכולה להגיד לתושבים עכשיו 'אחרי הסקר יהיה לכם ריח טוב'.

עדי קול: לא יהיה.

עדי קול: הסקר הוא רק שלב בדרך, אחר כך נצטרך לפתוח מבחינת

עדי קול: כם את המאבק מי אחראי לשיקום.

עדי קול: לכן אני אומרת, אני רוצה עכשיו.

עדי קול: מבחינתי אם אתם צריכים תלכו ותתקשרו למנכ"ל ותחזרו אלי עם תשובה.

<אהוד שטיין: על מה?

עדי קול: על הסקר ששני הצדדים מוכנים לעשות.

עדי קול: קודם כל שאני אדע מתי יש סקר.

עדי קול: זה הדבר הראשון.

עדי קול: שוב, הסקר לא יקדם את פתרון הבעיה, אבל לפחות שנדע מה צריך לעשות.

עדי קול: לכן אני שואלת אם עכשיו אתם יכולים ללכת ולחזור אלינו עם תשובה לגבי הסקר.

<שלמה בנימין: אני מנהל את מנהלת אזור התעשייה של פתח תקווה.

<שלמה בנימין: האשפה יושבת במקום שאני מנהל.

<שלמה בנימין: נרתמתי גם לבקשת התושבים לטפל פיסית באתר.

<שלמה בנימין: המנהלת היא היחידה יחד האגף לאיכות הסביבה שעשו בשנה האחרונה משהו באתר הזה.

<שלמה בנימין: אני אסביר לך כמה דברים וגם אתן לך לראות תמונות.

<שלמה בנימין: ההר הזה היה פרוץ מכל הכיוונים.

<שלמה בנימין: זאת אומרת שהוא שימש כגבעת חול יפה שגם אני נסעתי עליה עם רכב שטח, לינו למעלה והסתכלנו מדי פעם.

<שלמה בנימין: ברגע שפתחו אותו עם בגרים כאלה, תחשבי שהשולחן הזה זה ההר המדובר, כפי שאת רואה את הדבר הזה חפרו בו לעומק של עשרה מטר למטה להוציא גרוטאות ברזל - - -

עדי קול: הבנו את המקור.

<שלמה בנימין: מה שעשינו אלו דברים - - -

עדי קול: לא.

עדי קול: לא - - -

<שלמה בנימין: זה לא יפתור את הבעיה, אבל שתביני - - -

עדי קול: עזוב, הבנתי.

עדי קול: הבנתי שנעשו פעולות קוסמטיות, הבנתי - - -

<שלמה בנימין: כרגע ההר הזה סגור, כרגע הוא רגוע, אין בו - - -

עדי קול: רגוע, אני מבינה שיום העצמאות לא היה מזמן.

<שלמה בנימין: ביום העצמאות הייתה שרפה בהר בגלל שההר היה פתוח.

עדי קול: וכנראה זה פתח את זה שוב.

עדי קול: אתה רוצה להגיד לי שאתה רוצה להשאיר את זה ככה?

עדי קול: מתקרב אוגוסט - - -

<שלמה בנימין: אני אומר לך שכרגע לא ניתן לעלות להר הזה ואין סיבה שתהייה שרפה.

עדי קול: בסדר גמור.

עדי קול: אין סיבה חוץ מחום אוגוסט וקוצים שנשרפים ובקרוב אנחנו מתחילים את הקיץ.

עדי קול: חבל, חבל שאתם סתם אומרים את הדברים האלה אם אתם לא מתכוונים להגיד שהכול בסדר.

עדי קול: אני אבקש את הנציגה של רמ"י.

<פאני ששפורטה: אני מרשות מקרקעי ישראל.

<פאני ששפורטה: אני מבקשת לתקן קצת כמה עובדות ששמעתי כאן לגבי תהליכים שקרו באתר הזה.

<פאני ששפורטה: מבחינה היסטורית, אכן בשנות ה-70 השטח הזה הוגדר כקרקע חקלאית.

<פאני ששפורטה: החוכר הקים אתר פסולת.

<פאני ששפורטה: כמו שנאמר פה, הייתה פסולת שהיא יותר תעשייתית, כלומר פסולת קשה ולא פסולת ביתית.

<פאני ששפורטה: בעקבות תביעות משפטיות נסגר האתר בשנת 1988.

<פאני ששפורטה: מה שעיריית פתח תקווה שכחה לומר שבשנת 1993, בעקבות הצורך שלה להקים באתר הפסולת השני שבו היא משתמשת, מתקן סליקת ביוב לטובת הקמת שכונה של משרד השיכון, היא ביקשה להעביר כ-200 אלף קוב פסולת ביתית אורגנית לאתר - - -

עדי קול: פרט שפשוט שכחתם.

<אהוד שטיין: לא שכחנו.

<פאני ששפורטה: לאותו אתר פסולת.

<פאני ששפורטה: הם ביקשו מאיתנו את האישור והאישור ניתן.

<פאני ששפורטה: הפסולת הזאת, כדי שלא יהיו ריחות וכדומה, כוסתה באדמה וכך זה נשאר לאורך השנים.

<פאני ששפורטה: כמו שנאמר, לפני שנתיים נכנסו כל מיני גנבי גרוטאות וחיפשו בשכבות הפסולת הקשה כל מיני חומרים כגון ברזלים.

<פאני ששפורטה: הם חפרו דרך הפסולת האורגנית ויצרו בורות שמשם - - -

עדי קול: אני מקדמת אותך קדימה כי הבנו את התהליך.

<פאני ששפורטה: הבעירות נבעו מכך שהחמצן יחד עם הגזים יצרו בעירה.

עדי קול: אני שואלת ספציפית כי את הרקע שמענו - - -

<פאני ששפורטה: אני רק אשלים בעוד שני משפטים.

<פאני ששפורטה: בעקבות הבעירה הייתה פנייה של העירייה.

<פאני ששפורטה: נתנו להם אפשרות לבוא ולכסות.

<פאני ששפורטה: אני אוסיף עוד מילה.

<פאני ששפורטה: בעקבות סגירתו של האתר הראשון שהוקם במידה מסוימת על ידי קק"ל (קרן קיימת לישראל) נעשתה נטייה בהר הזה.

<פאני ששפורטה: אחרי שהייתה תוספת של פסולת אורגנית וביתית הוא כוסה שוב באדמה ונעשה איזה שיקום מינורי.

<פאני ששפורטה: בעקבות הפרצה בקרקע והבעירות שהחלו, התקיימה פגישה בספטמבר 2013 - - -

עדי קול: את הדברים האלה כבר שמענו.

עדי קול: אני עוצרת אותך בתיאור הרקע והסיפור.

עדי קול: את הסיפור אני מבינה, רק לא מבינה מי ייקח עליו אחריות.

<פאני ששפורטה: ראשית, היה סיכום ראשוני בספטמבר, כבר לפני הבחירות.

<פאני ששפורטה: כנראה שבשל הבחירות הדברים לא התקדמו.

<פאני ששפורטה: סוכם שיערך סקר על פי הנחיית המשרד להגנת הסביבה שהיו שותפים באותה פגישה.

<פאני ששפורטה: הסיכום היה שהסקר יערך על ידי העירייה במימון משותף של 50%, 50%.

<פאני ששפורטה: מאז למעשה לא קודם דבר.

<פאני ששפורטה: נכון שלא סוכם מי יבצע, אבל קודם רצו לראות את הסקר ומהן הדרישות.

<פאני ששפורטה: לאחר מכן עושים עלויות ודנים מי מבצע בפועל.

<פאני ששפורטה: אנחנו אגב עושים את זה מול כל האתרים של תיאור קרקע.

<פאני ששפורטה: קודם עושים את הסקרים, רואים במה מדובר, מעריכים את האומדנים ואז - - -

עדי קול: כמה זמן לוקח לעשות סקר כזה?

<פאני ששפורטה: אני לא יודעת.

<פאני ששפורטה: לצערנו הוא לא התחיל עדיין.

<עינת ברונשטיין: בין חודשיים לשלושה.

עדי קול: ואחר כך, בסוף הסקר מקבלים מיד את הערכת העלויות?

<עינת ברונשטיין: אחרי שעושים תכנית.

<עינת ברונשטיין: הסקר רק אומר מה הבעיה ועל סמך הסקר מכינים תכנית שיקום.

<עינת ברונשטיין: תכנית השיקום יכולה להעריך את העלויות.

עדי קול: ולאיזה פרק זמן?

<עינת ברונשטיין: חצי שנה.

עדי קול: זאת אומרת חצי שנה, אנחנו אומרים להם שבכל הקיץ הזה הם עדיין יישארו עם הריח.

<עינת ברונשטיין: הסקר והכנת התכנית חצי שנה.

עדי קול: אני לא רוצה הסבר ל- 93, אני קראתי וגם ידעתי את זה קודם.

עדי קול: חבל שלא ציינתם את קבוצת הזמן הזאת כשתיארתם לי את ההיסטוריה.

עדי קול: על ה- 50% שלכם אתם לוקחים אחריות?

<פאני ששפורטה: אין שום בעיה.

<פאני ששפורטה: יש הסכמה כבר מספט

<פאני ששפורטה: מבר וגם אתמול בישיבה - - -

עדי קול: אני מוכנה לצאת לרבע שעה הפסקה כדי שתפנו למנכ"ל העירייה כדי שנקבל תשובה.

עדי קול: אני יוצאת לרבע שעה הפסקה.

עדי קול: אנחנו נתכנס כאן שוב בשעה 10:30, אני מקווה לקבל תשובה לפחות לגבי הסקר.

עדי קול: תודה.

עדי קול: (הישיבה נפסקה בשעה 10:15 ונתחדשה בשעה 10:30)

עדי קול: אנחנו מחדשים את הדיון.

עדי קול: אני מעריכה את המאמצים שעשיתם.

עדי קול: בבקשה.

<אהוד שטיין: שוב, אני מאיכות הסביבה בעיריית פתח תקווה.

<אהוד שטיין: יש אישור ממנכ"ל העירייה להשתתף ב- 50% בסקר הבעירו,ת כמובן עם ההתניות המשפטיות שלנו.

<אהוד שטיין: סקר הבעירות יבוצע, מי שירכז את סקר הבעירות יהיה אני בתיאום עם אמיר גלית שהוא מנהל התחום ברשות מקרקעי ישראל.

<אהוד שטיין: אבקש מילה אחת בשביל הסדר הטוב וגם לעדכן את נציגת רמ"י, בשנת 1993 באמת הועברו 150 אלף קוב פסולת ביתית מהאתר העירוני לאתר התעשייתי.

<אהוד שטיין: אבל, היוזמה לא הייתה של עיריית פתח תקווה אלא של שלושה משרדי ממשלה: משרד הבינוי והשיכון, משרד הפנים והמשרד להגנת הסביבה באמצעות איגוד ערים דן לביוב שבנה בשטח של אתר הפסולת העירונית בריכות ויסות כדי לפתור את בעיית הביוב של ראש העין.

<אהוד שטיין: בכלל לא פתח תקווה.

<אהוד שטיין: עיריית פתח תקווה, כדי לעזור למהלך הארצי בעקבות הבקשה של משרדי הממשלה, פנתה לרמ"י או למינהל מקרקעי ישראל דאז בבקשה להעביר את "הסחורה" מנקודה א' לנקודה ב'.

<אהוד שטיין: זה היה הקשר היחידי.

<אהוד שטיין: גם אנחנו הזמנו את הסקר לשיקום אתר הפסולת בשנת 1995.

<אהוד שטיין: הסקר הוכן על ידי תה"ל (תכנון המים לישראל).

<אהוד שטיין: אולי הגיע הזמן לממש אותו.

עדי קול: אתם אומרים שיש כבר סקר?

<אהוד שטיין: יש סקר מלפני 20 שנה שחייבים לעדכן אותו, זה ברור לחלוטין.

עדי קול: מי מבצע את הסקר?

<אהוד שטיין: סקר הבעירות?

<אהוד שטיין: אנחנו נבצע ואנחנו נתחשבן עם רמ"י.

עדי קול: השלב הראשון הוא שלב הסקר.

<פאני ששפורטה: הסקר מלווה על ידי רמ"י.

<אהוד שטיין: בוודאי.

עדי קול: קודם כל רציתי שנתקדם לשלב הראשון.

עדי קול: אנחנו נבצע את הסקר.

עדי קול: הבנתי פחות או יותר את פרק הזמן.

עדי קול: אני מבינה גם מהדברים שלכם וגם מהדברים שלכם שאנחנו נפתח פה את הדיון מחדש בשאלה מי אחראי.

עדי קול: זה מטריד אותי יותר, כי אז כבר נדבר על הסכומים הגדולים יותר.

עדי קול: אני מבינה שיש ויכוח לגבי הסכום, אתם אומרים מיליונים והם אומרים פחות מיליונים.

<גדעון מזור: זה יכול להיות גם סכום קטן וזה יכול להיות סכום גדול, אבל מבלי שיודעים את הסכום - - -

עדי קול: אני רוצה לקבוע כאן דיון נוסף מיד שנסיים את הסקר כדי לראות מי הגוף האחראי ומי הגוף הלוקח אחריות ומקדם את זה.

עדי קול: אני מאוד מקווה שמיד אחרי הסקר לא נפתח מחדש את הדיונים.

עדי קול: אתם כבר עשיתם דיונים ארוכים לגבי הבעלות על הקרקע, מי צריך לעשות את זה.

עדי קול: אני מקווה שברגע שתהיינה ההמלצות נוכל להתקדם ולא להתחיל מנקודה א'.

עדי קול: אנחנו ניצור קשר עם המשרד להגנת הסביבה לגבי הבנה של פרקי הזמן לקביעת דיון נוסף.

עדי קול: אני מאוד מבקשת שבמידה ויהיו בעירות כאלה ואחרות במהלך הקיץ הנוכחי, אנחנו מדברים על שלושה חודשים לפחות שזה פרק הזמן לסקר.

עדי קול: שעיריית פתח תקווה או אפילו שהרשות למקרקעי ישראל ימשיך לתת את המענה הנקודתי לבעירות היה ויהיו.

<אהוד שטיין: יבוצע.

<שלמה בנימין: מבחינתנו זה בסדר.

<לירון פדר: שאלה קצרה.

<לירון פדר: מדברים על הזכיין שקיבל את המקום ממינהל מקרקעי ישראל בשנת תרפפ"ו, מה השם שלו, מי זה?

<לירון פדר: לפרוטוקול.

<אהוד שטיין: הררי ופקר, שם החברה דהה.

<לירון פדר: היא קיימת לא קיימת?

<אהוד שטיין: הלכו לעולמם.

<אהוד שטיין: החברה לא קיימת.

עדי קול: תודה לכולם.

עדי קול: אני סוגרת את הישיבה.

עדי קול: אני מעריכה את ההתקדמות.

עדי קול: כאמור היא לא מספיקה ואנחנו נתכנס כאן שוב בעוד פרק זמן.

עדי קול: תודה רבה.